জানা গেছে, টেন্ডারের মাধ্যমে ঠিকাদারী প্রতিষ্ঠান মেসার্স শহীদ ব্রাদার্সকে কার্যাদেশ দেয়ার মাধ্যমে ২০১৭ সালের ডিসেম্বর মাসে বরইতলী ইউয়িনের বাঘগুজারা রাবার ড্যাম পয়েন্টে তিনশ মিটার ও মেহেরনামা অংশে একশ মিটার এলাকায় মাতামুহুরী নদীর তীরসংরক্ষণ প্রকল্পের কাজ শুরু করা হয়। ঠিকাদারী প্রতিষ্ঠানের প্রকল্প কাজ তদারকি করছেন বরইতলী ইউনিয়ন পরিষদের সাবেক চেয়ারম্যান ও জেলা আওয়ামী লীগের সদস্য এটিএম জিয়াউদ্দিন চৌধুরী জিয়া।